b"\n_START_ARTICLE_\nGerry Conlon\n_START_SECTION_\nBiografia\n_START_PARAGRAPH_\nNascut a Belfast l'1 de mar\xc3\xa7 de 1954, cresqu\xc3\xa9 a Peel Street, 7, cantonada amb Mary Street, en l'empobrida per\xc3\xb2 estretament relacionada comunitat de Lower Falls Road. Descrigu\xc3\xa9 la seva infantesa com a feli\xc3\xa7. El seu pare fou Giuseppe Conlon, un treballador de f\xc3\xa0brica, i la seva mare, Sarah Conlon, una netejadora d'hospital._NEWLINE_L'any 1974, amb 20 anys, emigr\xc3\xa0 a Anglaterra per a buscar feina i per a fugir de la viol\xc3\xa8ncia quotidiana dels carrers de Belfast. Visqu\xc3\xa9 amb un grup d'okupes a Londres quan fou arrestat per l'atemptat del pub de Guildford, el qual va ocorregu\xc3\xa9 el 5 d'octubre d'aquell mateix any._NEWLINE_Conlon, juntament amb els compatriotes irlandesos Paul Hill i Paddy Armstrong i l'anglesa Carole Richardson, foren anomenats Els Quatre de Guildford i foren condemnats el 22 d'octubre de 1975 per haver col\xc2\xb7locat dues bombes un any abans a la ciutat de Guildford, del comtat de Surrey, les quals mataren a cinc persones i en feriren dotzenes m\xc3\xa9s. Els quatre foren sentenciats a cadena perp\xc3\xa8tua. Al seu judici, el jutge digu\xc3\xa9 als acusats que \xc2\xabsi l'execuci\xc3\xb3 a la forca encara fos una opci\xc3\xb3 haurien estat executats\xc2\xbb._NEWLINE_Conlon continu\xc3\xa0 protestant per la seva innoc\xc3\xa8ncia, insistint que la policia l'havia torturat perqu\xc3\xa8 don\xc3\xa9s una falsa confessi\xc3\xb3. El 19 d'octubre de 1989, vindic\xc3\xa0 la seva posici\xc3\xb3 quan s'alliber\xc3\xa0 els Quatre de Guildford despr\xc3\xa9s que el Tribunal d'Apel\xc2\xb7laci\xc3\xb3 de Londres dictamin\xc3\xa9s que la policia havia fabricat les notes d'interrogatori escrites a m\xc3\xa0 utilitzades en la condemna. L'evid\xc3\xa8ncia crucial provava que Conlon no podia haver dut a terme l'atemptat que la policia sostenia al primer judici._NEWLINE_Un grup de familiars de Conlon, col\xc2\xb7lectivament coneguts com els Set de Maguire, tamb\xc3\xa9 foren condemnats com a de la campanya d'atemptats i tamb\xc3\xa9 passaren d\xc3\xa8cades a la pres\xc3\xb3. Entre ells, hi hagu\xc3\xa9 el seu pare, Giuseppe, que havia viatjat de Belfast a Londres per a ajudar el seu fill a organitzar la defensa legal, i que mor\xc3\xad a la pres\xc3\xb3 el 1980. L'any 1991 els Set de Maguire tamb\xc3\xa9 foren amnistiats. Els cient\xc3\xadfics afirmaren, de forma err\xc3\xb2nia i premeditada, que les mans de cada acusat havien donat positiu a la prova de nitroglicerina._NEWLINE_Despr\xc3\xa9s de sortir en llibertat del Tribunal d'Apel\xc2\xb7laci\xc3\xb3, Conlon digu\xc3\xa9: \xc2\xabhe estat a la pres\xc3\xb3 per alguna cosa que no he fet. S\xc3\xb3c totalment innocent. Els Set de Maguire s\xc3\xb3n innocents. Esperem que alliberin als Sis de Birmingham\xc2\xbb. Conlon fou representat per l'advocat de drets humans Gareth Peirce, qui tamb\xc3\xa9 defens\xc3\xa0 l'alliberament dels Sis de Birmingham._NEWLINE_Conlon descrigu\xc3\xa9 la seva injusta experi\xc3\xa8ncia al llibre Proved Innocent (1991). Despr\xc3\xa9s d'all\xc3\xb2, esdevingu\xc3\xa9 el personatge principal de la pel\xc2\xb7l\xc3\xadcula En el nom del pare (1993), en la que fou interpretat per Daniel Day-Lewis._NEWLINE_Despr\xc3\xa9s del seu alliberament, tingu\xc3\xa9 problemes relacionats amb la seva vida civil, patint dos col\xc2\xb7lapses nerviosos, intents de su\xc3\xafcidi i addicions a l'alcohol i altres f\xc3\xa0rmacs. Finalment recuper\xc3\xa0 i esdevingu\xc3\xa9 activista contra diversos menysteniments de just\xc3\xadcia al Regne Unit i a la resta del m\xc3\xb3n. Tamb\xc3\xa9 feu aparici\xc3\xb3 a la pel\xc2\xb7l\xc3\xadcula El rostre (1997), juntament amb Robert Carlyle.\n_START_SECTION_\nMort\n_START_PARAGRAPH_\nLluit\xc3\xa0 durant un llarg temps contra un c\xc3\xa0ncer de pulm\xc3\xb3 abans de la seva mort el 21 de juny de 2014 a la seva ciutat natal de Belfast. La seva germana Ann McKernan mor\xc3\xad el 2 d'abril de 2018."